રાહુલ અને તેમની પત્ની ભાવિકાએ જ્યારે બાળક દત્તક લેવાનું નક્કી કર્યું ત્યારે તેની માતાએ પણ તેમને ટેકો આપ્યો અને કહ્યું કે કોઈ બાળકને પરિવાર આપવાથી વધુ સારુ બીજુ કશુ હોઈ જ ન શકે. રાહુલ જણાવે છે, “અમને પુત્રના મૃત્યુ બાદ અધૂરુ અધૂરુ લાગ્યા કરતુ હતુ. આ ઉંમરે અમારા માટે બાળકને જન્મ આપવો મુશ્કેલ છે. ડોક્ટરોએ અમને આઈવીએફ કરાવાની સલાહ આપી પરંતુ અમને થયુ કે બાળક દત્તક લેવાથી સારુ બીજુ કશુ હોઈ જ ન શકે. મારી દીકરી આ અંગે ખૂબ જ ઉત્સાહિત છે. તે પણ તેના ભાઈને ખૂબ મિસ કરે છે.”